SET ปิดบวก 1% รับ “ฟันด์โฟลว์” ไหลเข้า ลุ้นพรุ่งนี้วิ่งทดสอบแนวต้าน 1,700 จุด
SET ปิดบวก 14 จุด หรือ 1% อานิสงส์ “ฟันด์โฟลว์” ไหลเข้าต่อเนื่อง แนวโน้มวันพรุ่งนี้คาดขึ้นต่อ ให้แนวต้าน 1,700 จุด แนวรับที่ 1,677 จุด
SET ปิดบวก 14 จุด หรือ 1% อานิสงส์ “ฟันด์โฟลว์” ไหลเข้าต่อเนื่อง แนวโน้มวันพรุ่งนี้คาดขึ้นต่อ ให้แนวต้าน 1,700 จุด แนวรับที่ 1,677 จุด
17 มี.ค. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยวันนี้ปรับขึ้นตามทิศทางตลาดหุ้นภูมิภาคหลังธนาคารกลางสหรัฐ(เฟด) แถลงทิศทางปรับขึ้นอัตราดอกเบี้ยชัดเจนอีก 6 ครั้งในการประชุมคร้งที่เหลือตลอดปีนี้ แต่ยังไม่มีรายละเอียดมาตรการลดขนาดงบดุล (QT) ซึ่งยังไม่ได้เริ่ม โดยเฟดจะมีการประชุมครั้งถัดไปในอีก 6 สัปดาห์ข้างหน้าหรือในวันที่ 2-3 พ.ค.นี้
โดยตลาดหุ้นยังมี upside ในเดือน เม.ย.โดยเม็ดเงินจากนักลงทุนต่างประเทศ (Fund Flow) คาดว่าจะไหลเข้าต่อเนื่องในช่วงเดือนมี.ค.-เม.ย.ซึ่งเป็นช่วงจ่ายเงินปันผล โดยอาร์เอชบีฯ คาดว่าจะมีดเงินลงทุนต่างประเทศจะไหลเข้ามาทั้งปีนี้ราว 1.4 แสนล้านบาท จากต้นปี 2565 ม.ค.ถึงปัจจุบันมีเม็ดเงินเข้ามาแล้วทะลุ 9 หมื่นล้านบาท และเชื่อว่าน่าจะเร่งเข้ามาในช่วงนี้เพราะเม.ย.บ้านเรามีวันหยุดยาว
สำหรับแนวโน้มการลงทุนในวันพรุ่งนี้คาดว่าจะปรับตัวขึ้นไปได้ต่อ ให้แนวต้าน 1,700 จุด แนวรับ 1,677 จุด โดยติดตามปัจจัยการเจรจาสันติภาพระหว่างรัสเซียและยูเครนว่ามีความคืบหน้าอย่างไร
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BBGI มูลค่าการซื้อขาย 4,496.90 ล้านบาท ปิดที่ 10.50 บาท ราคาไม่เปลี่ยนแปลง
KBANK มูลค่าการซื้อขาย 3,720.21 ล้านบาท ปิดที่ 163.00 บาท เพิ่มขึ้น 0.50 บาท
PTTEP มูลค่าการซื้อขาย 3,318.65 ล้านบาท ปิดที่ 143.50 บาท ลดลง 3.50 บาท
AOT มูลค่าการซื้อขาย 2,994.02 ล้านบาท ปิดที่ 65.00 บาท เพิ่มขึ้น 1.00 บาท
KCE มูลค่าการซื้อขาย 2,912.96 ล้านบาท ปิดที่ 64.25 บาท เพิ่มขึ้น 1.25 บาท